અમદાવાદ શહેર પોલીસ શહેરની ટ્રાફિક વ્યવસ્થા સુદ્રઢ બને તે માટે સતત પ્રયત્નશીલ રહે છે અને નવા નવા પ્લાન પણ અમલમાં મુકે છે. જો કે અમદાવાદ શહેર ટ્રાફિક પોલીસને હજુ ધારી સફળતા મળી નથી. સાથે સાથે એવી પણ ગંભીર બાબત ધ્યાનમાં આવી છે કે ખુદ અમદાવાદ શહેર પોલીસનો મોટાભાગનો સ્ટાફ હેલ્મેટ પહેરવામાં તેમજ ટ્રાફિકના અન્ય નિયમોનો અમલ કરતો નથી. ત્યારે અમદાવાદ ટ્રાફિક પોલીસના ડીસીપી (ડેપ્યુટી કમિશનર ઓફ પોલીસ) સુધીર દેસાઇએ અમદાવાદ શહેરના તમામ પોલીસ સ્ટેશનોમાં પરિપત્ર મોકલ્યો છે જેમાં સ્પષ્ટ જણાવવામાં આવ્યું છે કે અમદાવાદ શહેર પોલીસ કેટલાંક કર્મચારીઓ હેલમેટ વિના વાહન ચલાવતા નથી જેના ફોટોગ્રાફ્સ અખબારો તેમજ સોશિયલ મીડીયામાં પ્રસિધ્ધ થતા હોય છે.